 ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 22/30.01.2025**

**pentru modificarea Anexei la H.C.L. 26/27.01.2022**

Consiliul Local al Municipiului Satu Mare,

Având în vedere Hotărârea Consiliului Local al Municipiului Satu Mare nr. 26/27.01.2022 privind darea în administrare către Direcția de Asistență Socială Satu Mare a unor imobile,

Analizând proiectul de hotărâre înregistrat sub nr. 2952/20.01.2025, referatul de aprobare al Primarului Municipiului Satu Mare, în calitate de inițiator, înregistrat sub nr. 2953/20.01.2025, raportul de specialitate comun al directorului executiv al Direcției Patrimoniu și al Serviciului Patrimoniu Concesionări Închirieri, înregistrat sub nr. 2954/20.01.2025, raportul de specialitatea al Serviciului Juridic, înregistrat sub nr. 3695/21.01.2025, avizele comisiilor de specialitate ale Consiliului Local Satu Mare,

Luând în considerare prevederile art. 551 pct.7, art. 554, art. 858, art. 866- art. 870 din Legea nr.287/2009 privind Codul Civil, republicată cu modificările și completările ulterioare,

Ținând seama de art. 108 lit. a), art. 286, art. 297 alin. (1) lit. a), art. 299 - art. 300, din Codul Administrativ aprobat prin O.U.G. nr. 57/2019, cu modificările și completările ulterioare, de prevederile art. 20 alin. (1) lit. e) din Legea nr. 273/2006 privind finanțele publice locale, cu modificările și completările ulterioare și ale Legii contabilității nr. 82/1991, republicată, cu modificările și completările ulterioare,

În temeiul prevederilor art. 87 alin. (5), art. 108 lit. a), 129 alin. (2) lit. c) coroborat cu alin. (6) lit. a), art. 139 alin. (3) lit. g), art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** Se aprobă modificarea Anexei la Hotărârea Consiliului Local al Municipiului Satu Mare nr. 26/27.01.2022 privind darea în administrare către Direcția de Asistență Socială Satu Mare a unor imobile, care va avea conținutul cuprins în Anexa, parte integrantă a prezentei hotărâri.

**Art. 2.** Contractul de administrarenr. 7290/09.02.2022 se va modifica în mod corespunzător prin Act adițional.

**Art. 3.** Cu ducerea la îndeplinire a prezentei hotărâri se încredințează Primarul municipiului Satu Mare, prin Direcția patrimoniu - Serviciul Patrimoniu, Concesionări, Închirieri.

**Art. 4.** Prezenta hotărâre se comunică, prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituției Prefectului - Județul Satu Mare, Direcției patrimoniu- Serviciul Patrimoniu, Concesionări, Închirieri și Direcției de Asistență Socială Satu Mare.

**Președinte de ședință, Contrasemnează**

**Bob Lóránd-P****éter Secretar general,**

**Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (3) lit. g) din O.U.G. nr. 57/2019

privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 21 |
| Nr. total al consilierilor absenţi | 2 |
| Voturi pentru | 21 |
| Voturi împotrivă | 0 |
| Abţineri | 0 |

Redactat în 3 exemplare originale